Скупштине општине Врњачка Бања, на \_\_\_\_. редовној седници, одржаној дана \_\_\_\_\_\_\_\_ године, на основу чл. 41. Закона о запошљавању и осигурању за случај незапослености („Службени гласник РС”, бр. 36/09, 88/10, 38/2015, 113/2017 и 113/2017 - др. закон), чл. 15. и 40. Статута општине Врњачка Бања („Сл. лист општине Врњачка Бања“, бр. 12/19), чл. 2. Одлуке о оснивању Локалног савета за запошљавање општине Врњачка Бања („Сл. лист општине Врњачка Бања“, бр.2/2013) и Препоруке Локалног савета за запошљавање бр. 9-680/19 од 17.09.2019.године, донела је

**ОДЛУКУ**

**О ПОКРЕТАЊУ ПРОЦЕСА ИЗРАДЕ**

**ЛОКАЛНОГ АКЦИОНОГ ПЛАНА ЗАПОШЉАВАЊА**

**ОПШТИНЕ ВРЊАЧКА БАЊА ЗА 2020. ГОДИНУ**



Приступа се процесу израде Локалног акционог плана запошљавања општине Врњачка Бања за 2020. годину (у даљем тексту: ЛАПЗ).



Циљеви израде ЛАПЗ-а су: идентификовање проблема, препознавање група са натпросечним ризиком од незапослености и дизајнирање мера активне политике запошљавања којима би се деловало на узроке проблема и смањиле разлике у погледу ризика незапослености. Кључна питања којима се ЛАПЗ бави су: какво је стање на тржишту рада у локалној заједници, шта је утицало на такво стање, какве су перспективе, које су мере на располагању, као и који ће ефекти бити постигнути.

Ради ефикасне и квалитетне припреме ЛАПЗ-а, именује се Локални савет за запошљавање за носиоца израде наведеног документа.



Задатак Локалног савета за запошљавање је да изврши анализу стања запослености у општини Врњачка Бања и на основу добијених резултата, а у складу са циљевима Националног плана за запошљавање за 2020. годину и Стратегије одрживог развоја општине Врњачка Бања 2013-2023. године, изради нацрт ЛАПЗ-а.



Административне послове за потребе Локалног савета за запошљавање обављаће организациона јединица Општинске управе задужена за локални економски развој.



Ова Одлука ступа на снагу 8. дана од дана објављивања у „Сл. листу општине Врњачка Бања“.

СКУПШТИНА ОПШТИНЕ ВРЊАЧКА БАЊА

Број: \_\_\_\_\_\_/19 од \_\_\_\_\_2019. године

ПРЕДСЕДНИК

СКУПШТИНЕ ОПШТИНЕ

Иван Радовић